
Ministru kabineta rīkojums Nr. 1120
Rīgā 2024. gada 17. decembrī (prot. Nr. 53 19. §)
Par valsts akciju sabiedrības "Latvijas dzelzceļš" pamatkapitāla palielināšanu
· 1. Pamatojoties uz Likuma par budžetu un finanšu vadību 9. panta deviņpadsmito daļu un Dzelzceļa likuma 9. panta ceturto daļu, atbalstīt valsts akciju sabiedrības "Latvijas dzelzceļš" pamatkapitāla palielināšanu, ieguldot tajā finanšu līdzekļus 46 798 155 euro apmērā, lai nodrošinātu valsts publiskās lietošanas dzelzceļa infrastruktūras pārvaldītāja (valsts akciju sabiedrība "Latvijas dzelzceļš") finanšu līdzsvaru par 2022. gadu (nesegto daļu) un 2023. gadu.
· 2. Finanšu ministram palielināt apropriāciju Satiksmes ministrijas budžeta programmā 97.00.00 "Nozaru vadība un politikas plānošana" šā rīkojuma 1. punktā minētajā apmērā finansēšanas sadaļā kategorijā "Akcijas un cita līdzdalība komersantu pašu kapitālā" valsts akciju sabiedrības "Latvijas dzelzceļš" pamatkapitāla palielināšanai.
· 3. Satiksmes ministrijai, veicot ieguldījumu valsts akciju sabiedrības "Latvijas dzelzceļš" pamatkapitālā, ieskaitīt šā rīkojuma 1. punktā minētos finanšu līdzekļus valsts akciju sabiedrības "Latvijas dzelzceļš" norādītajā kontā.
· 4. Satiksmes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas palielināšanai atbilstoši šā rīkojuma 1. un 2. punktam.
· 5. Pieņemt zināšanai, ka šā rīkojuma 2. punktā paredzētajai apropriācijas palielināšanai nav negatīvas ietekmes uz vispārējās valdības budžeta bilanci nominālajā izteiksmē atbilstoši Eiropas nacionālo un reģionālo kontu sistēmas Eiropas Savienībā metodoloģijai.
· 6. Finanšu ministram normatīvajos aktos noteiktajā kārtībā informēt Saeimu par šā rīkojuma 2. punktā minēto apropriācijas palielinājumu.
· 7. Valsts akciju sabiedrībai "Latvijas dzelzceļš" nodrošināt nodokļu parāda samaksu par atliktajām valsts sociālās apdrošināšanas obligātajām iemaksām.

